Document ID: 32004D0679

ODLOČBA KOMISIJE
z dne 5. oktobra 2004
o spremembah Odločbe 2004/630/ES o potrditvi programov za izvedbo raziskav držav članic glede kokošje kuge pri perutnini in divjih pticah v letu 2004 in o pravilih poročanja ter izpolnjevanja pogojev za finančni prispevek Skupnosti za stroške izvedbe teh programov
(notificirana pod dokumentarno številko K(2004) 3607)
(Besedilo velja za EGP)
(2004/679/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,
ob upoštevanju naslednjega:
(1)
Odločba Sveta 90/424/EGS predvideva finančni prispevek Skupnosti za izvajanje tehničnih in znanstvenih ukrepov, potrebnih za razvoj veterinarske zakonodaje Skupnosti ter za veterinarsko izobraževanje in usposabljanje.
(2)
Odločba Komisije 2004/111/ES (2) predvideva za leto 2004 izvedbo raziskav za ugotavljanje kokošje kuge pri perutnini in divjih pticah v državah članicah, pod pogojem, da Komisija odobri načrte za raziskave; te raziskave naj bi ugotavljale prisotnost infekcij pri perutnini, kar bi pripeljalo do proučitve trenutno veljavne zakonodaje ter bi prispevalo k spoznavanju možnih groženj, ki jih za živali in za ljudi pomenijo prosto živeče živali.
(3)
Komisija je pregledala programe, ki so jih predložile države članice v skladu s smernicami Odločbe 2004/615/ES o spremembi Odločbe 2004/111/ES o izvedbi raziskav glede aviarne influence pri perutnini in divjih pticah v državah članicah v letu 2004 in ugotovila, da so usklajeni s temi smernicami.
(4)
Glede na težave, ki so nastopile pri prvi izvedbi takšnih programov, je bil za nove države članice podaljšan rok za predložitev teh programov.
(5)
Že predloženi programi držav članic so bili odobreni posamezno z Odločbo 2004/630/ES (3) in jim je bil odobren finančni prispevek.
(6)
Programi, ki so jih sedaj predložile nove države članice, so bili pregledani in ugotovljeno je bilo, da so skladni s postavljenimi smernicami in se jih zato odobri.
(7)
Zato se spremeni Odločba 2004/630/ES, z namenom, da se odobrijo posamezni programi, ki so jih predložile nove države članice; vendar bi bilo potrebno glede na izkušnje, pridobljene med nedavnimi večjimi epidemijami kokošje kuge, prerazporediti finančni prispevek Skupnosti.
(8)
Ukrepi, ki jih predvideva ta odločba, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2004/630/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 5. oktobra 2004

Labels: 0
15
20
6